Manama

Manama (n'árabe المنامة, Al Manāma) ye la capital y mayor ciudá de Baḥréin. Asitiada nel noreste de la islla de Baḥréin, tien una población estimada (2010) de 157.474 habitantes. Ye ún de los centros comerciales más importantes del golfu Pérsicu dende cuantayá: esto y la so historia faen que nella vivan xentes d'orixe mui variáu. Tres de periodos de dominación portuguesa ya persa y de ser invadíu poles dinastíes de Saud (que reina anguaño n'Arabia Saudita) y Al Said (que reina n'Omán), Baḥréin establecióse, demientres el periodu de dominiu británicu nel sieglu XIX, como un estáu soberanu independiente.

Manama y la so ciudá ximielga Muharraq fundáronse simultáneamente na década de 1800; Muharraq, asitiada nún llugar más fácil de defender, espolletó más que Manama, y asina foi la capital del país hasta 1921. Manama quedó como la capital comercial del país, puerta d'entrada de persones y mercancíes a la islla de Baḥréin. Nel sieglu XX la riqueza en petroleu del país permitió-y medrar económicamente. Dende la década de 1990 el país esfuérzase por diversificar la so industria y fornir servicios financieros, lo que convirtió a Manama nún importante centru financieru de la rexón. En 2012 la ciudá foi designada como capital de la Cultura Árabe.

 Referencies 

 Enllaces esternos 

Categoría:Llocalidaes de Baḥréin